*Паўлава С.А., настаўнік беларускай мовы і літаратуры*

**ВІКТАРЫНА «РАЗМАЎЛЯЕМ ПА-БЕЛАРУСКУ»**

**Мэты:** стварэнне умоў для пашырэння і ўзбагачэння слоўнікавага запасу школьнікаў; развіваць у вучняў кемлівасць, пачуццё слова; сфарміраваць уменне творчага прымянення ведаў; выхоўваць цікавасць да мовы, культуры маўлення.

**Абсталяванне:** карткі з заданнямі, малюнкі, сігнальныя карткі, жэтоны розных колераў, прэзентацыя.

**Ход мерапрыемства**

**Уступнае слова настаўніка**

Добры дзень, сябры!

Як цудоўна гэта, дзеці,

Што ёсць літары на свеце –

Зычныя, галосныя!

Да адной адну дадаць –

Можна словы з іх складаць,

Смешныя, сур’ёзныя!

Слова ты –

Слова я.

Пачынаецца гульня!

- У Слова - вялікая сіла. Ім трэба ўмець карыстацца, бо словам можна і параніць, і вылечыць чалавечыя душы. Сёння мы з вамі таксама звернемся да беларускага слова. У нечым для вас новага і невядомага. Будзем думаць, што наша сённяшняе мерапрыемства прынясе вам веды, якімі вы станеце карыстацца і надалей.

**Прадстаўленне каманд: назва, удзельнікі**

***Каманда “Зычныя”***

Дзень добры, моцны наш сапернік,

Да перамогі шлях цяжкі!

Хай дапаможа нам вязенне,

А вам – уласныя мазгі!

***Каманда “Галосныя”***

Не паражэнне, а перамогу ў [гэты раз](http://www.urok.shkola.of.by/belaruskae-slova-diyalektnae-i-zapazichanae.html)

Жадаем мы вам у адказ.

Хай весялосць і розум дапамогуць вам,

Нашым дасціпным, вынаходлівым сябрам!

- Ці ўмееце вы вітацца па-беларуску? А што трэба сказаць чалавеку, які збіраецца адпачыць?

**Першае выпрабаванне.**

 Ваша задача уставіць патрэбныя па сэнсе словы ў верш Васіля Віткі.(За кожнае правільна ўстаўленае слова – 1 бал, можна скарыстаць падказку, але ў такім выпадку – 0.5 бала за кожнае слова).

*Чатыры пажаданні*

*Добра, калі ты змалку*

*Можаш вітаць людзей*

*Раніцай: “\_\_\_\_\_\_\_\_\_\_\_\_\_\_\_\_\_\_\_\_\_\_\_” (Добрага ранку)*

*І апоўдні: “\_\_\_\_\_\_\_\_\_\_\_\_\_\_\_\_\_\_\_\_\_\_\_”, (Добры дзень!)*

*Увечары пры сустрэчы*

*Знаёмым сказаць: “\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_”, (Добры вечар!)*

*А соннаму сонейку нанач*

*І ўсім добрым людзям: “\_\_\_\_\_\_\_\_\_\_\_\_\_\_\_\_\_\_\_\_\_\_”. (Дабранач!)*

***Падказка: Дабранач! Добрага ранку! Добры вечар! Добры дзень!(2 б.)***

**Другое выпрабаванне**

-Мы з вамі ўспомнілі словы прывітання на беларускай мове, а зараз прапаную вам назваць прадметы або істот на малюнках па-беларуску. (За кожны правільны адказ 1 бал)

Глядзі дадатак 2.

Адказы: 1. Сланечнік, 2. Певень, 3. Канюшына, 4. Суніцы, 5. Парасон, 6. Сцяг, 7. Вожык, 8. Гузік, 9. Валошка.

**Трэцяе выпрабаванне**

**Папрацуем зараз перакладчыкамі**. Умовы задання наступныя: кожнай з каманд трэба перакласці спачатку слова, потым словазлучэнне, а затым сказ. Калі каманда не ведае адказу або прапануе няправільны варыянт, то ўдзельнікі іншых каманд могуць яе паправіць і зарабіць дадатковы бал. (За пераклад слова – 1 бал, словазлучэння – 2 балы, сказа – 3 балы)

*Карандаш. Принести мел. Разрешите, пожалуйста, войти в класс.* (Аловак. Прынесці крэйду.Дазвольце, калі ласка, увайсці ў клас)

*Сковорода. Вкусный завтрак. Спасибо, жаренная картошка – вкуснятина!* (Патэльня. Смачнае снеданне або Смачны сняданак. Дзякуй, смажаная бульба – смаката!)

*Беседа. Интересный знакомый. До свидания, надеюсь на скорую встречу.* (Размова/Гутарка. Цікавы знаёмы. Да сустрэчы/Да пабачэння. Спадзяюся на хуткую сустрэчу!)

**Чацвёртае выпрабаванне**

Праверым, наколькі добра вы ведаеце беларускі алфавіт.

-Расшыфруйце беларускую прыказку: з дапамогай лікаў зашыфравана прыказка, лікі адпавядаюць парадкаваму нумару літар у беларускім алфавіце. (За правільна расшыфраваную прыказку – 2 балы)

24,13,6,2 21,19,32,14,21 4,1,13,1,3,1 Хлеб усяму галава.

15,1,3,21,12,1 3,16,26,28 1,5,12,18,28,3,1,6. Навука вочы адкрывае.

3,6,12 8,28,3,10 - 3,6,12 3,21,26,28,19,32. Век жыві – век вучыся.

**Пятае выпрабаванне**

-Не сумняваюся ў тым, што члены каманды “Зычныя” і каманды “Галосныя”- вельмі граматныя вучні, і змогуць атрымаць “10” за слоўнікавы дыктант. Аднак наша дыктоўка незвычайная. Яна – камандная. Кожны член каманды піша толькі 1 слова і перадае лісток наступнаму свайму таварышу. Пачынае пісаць тэкст капітан, і ў канцы ў яго будзе 30 секунд, каб праверыць напісанае і здаць дыктант журы. Пачынаем.

*Настаўнік дыктуе:*

 *М****о****ва, в****я****сна, хле****б****, перапі****с****чык, бац****ь****ка, піс****ь****меннік, вераб****’****і, во****ў****к, аквары****ум,*** *падаро****жж****а,* **в**озера, ка**сь**ба, ж**о**луд, фу**т**бол, паўночна-**ў**сходні, а**дд**аляцца, **дз**ень, завіруха.

 *Капітаны правяраюць і аддаюць на праверку.*

***Выпрабаванне загадкамі***

*-*Пакуль журы будзе правяраць дыктанты, вашай увазе будзе прапанаваны загадакі – вы павінны іх разгадаць. (За кожны правільны адказ – 1 бал)

*Уночы ціхенька бурчыць,*

*А зранку пеўнем пракрычыць.*

*Каб не праспаў я, сочыць пільна*

*Надзейны сябра мой - … (Будзільнік)*

*Хоць не куст – лісткі скідае:*

*Дзень наступны адзначае.*

*Ліст апошні ападзе –*

*Новы год да нас ідзе. (Каляндар)*

*Будзе дождж – ды што за страх,*

*Я нясу з сабою дах!*

*Як пачую кропляў звон,*

*Раскрываю … (Парасон)*

*Пад шапкаю ды не грыб*

*На ножцы ды не расту.*

*А з малатком спаткаюся –*

*У дошку уміг схаваюся. (Цвік)*

*Кожны дзень са зброяй гэтай*

*Я палюю на катлеты.*

*З першай спробы ў іх пацэліць*

*Вастразубы мой … (Відэлец)*

*У кутку барада на кійку? (Венік)*

*Колькі нашае радні*

*Сабірае ён на дні:*

*Той – з відэльцам, гэты – з місай,*

*Ну а той – з вялікай лыжкай. (Стол)*

*Хто над намі дагары нагамі (Муха)*

*Кола рэжу напалам,*

*Кола мажу маслам сам,*

*І гатовы мой сняданак!*

*Што за кола? (Абаранак)*

*Каляровыя браткі*

*Носяць з дрэва кажушкі.*

*Мы завострым ім галоўкі,*

*Каб маглі пісаць … (Алоўкі)*

**Пазнайце слова па яго лексічным значэнні. (За кожны правільны адказ – 1 бал)**

*Пакрывала для стала, настольнік. – АБРУС*

*Расліннае масла са сланечнікавых семак, кукурузы і пад. – АЛЕЙ*

*Рознакаляровая дугападобная палоска на небе, якая ўтвараецца ад праламлення сонечных прамянёў у кроплях дажджу. – ВЯСЁЛКА*

*Час сутак ад канца ночы да пачатку дня, першыя гадзіны дня. – РАНІЦА*

*Прылада для разгладжвання бялізны, адзення. - ПРАС*

*Прыстасаванне для засцярогі ад дажджу і сонца; круглы кавалак тканіны, нацягнуты на спіцы, якія прымацаваны да доўгай ручкі. – ПАРАСОН*

**Шостае выпрабаванне**

-Мова - гэта не толькі набор слоў, але і мастацтва слова. Зараз звернемся з вамі да твораў мастакоў слова. Ваша задача назваць аўтара і твор, радкі якога будуць зараз гучаць. (За аўтара твора – 1 бал, за назву твора – 1 бал)

*І раптам на месцы, дзе высіўся бор,*

*Дзе срэбныя палі асколкі, -*

*Усё знікла, адны толькі хвалі азёр*

*Заззялі люстэркам, вясёлкай.*

*Дзяўчына ж крылатаю чайкай з тых год*

*І ў цёплыя ранкі, і ў сцюжу*

*Над люстрам азёраў, прасторамі вод,*

*Шукаючы мілага, кружыць*. (**Максім Танк “Ля вогнішч начлежных”**)

*Дзікія былі людзі. Дзікія-найдзікія. Аж цяпер сорамна ўспамінаць пра іх, такія дзікія. Быў у людзей такі паганы звычай: не карміць старых бацькоў… Такі быў Закон. І хто Закона трымаўся, таго хвалілі. А хто не трымаўся, маглі выгнаць у дзікую пушчу*. **(Уладзімір Караткевіч “Нямоглы бацька”)**

*Як мары, белыя бярозы,*

*Пад сінявой начной стаяць,*

*У небе зоркі, ад марозу*

*Пахаладзеўшыя, дрыжаць.*

*Вільготны месяц стуль на поле*

*Празрысты, светлы стоўп спусціў*

*І рызай срэбнаю раздолле*

*Снягоў сінеючых пакрыў***. (Максім Багдановіч “Зімой”**

*Здавалася, усё навокал занямела зачараванае цудоўнымі тонамі песні гэтага вольнага песняра ўзлескаў і пясчаных пустак між лесу. Снуючыся высока ў небе, раняла птушка мяккія, ласкавыя мелодыі, сатканыя са звону срэбраных струн, з булькання лясных ручайкоў, з зумкання пчаліных крыльцаў, шолаху красак. І ўсе гэтыя тоны спляталіся так гарманічна-своеасабліва ў песні, што яна даходзіла да самых глыбінь сэрца і калыхала самыя тонкія струны душы.* (**Якуб Колас “Песня ляснога жаваранка”)**

*Восень прайшла пералескамі*

*Па няголеным ржышчы ніў,*

*Чырвонымі арабескамі*

*Лісце лес ураніў.*

*Глянь на зямлю залатую,*

*Пяшчотную, сумную, чыстую,*

*Нехта па ёй вандруе,*

*У паветра ўзнімаючы лісце****. (*Уладзімір Караткевіч “Лісце”)**

*Але навука аказалась*

*Не гэтак страшна, як здавалась,*

*Дарэктар выдаўся мяркоўны*

*І лепшы нават, як свой кроўны:*

*Умей з ім толькі пагадзіцца,*

*Раменным вушкам паддабрыцца*

*Ці падшыванку звіць на лапаць, -*

*За вуха ён не будзе цапаць,*

*Наадварот: тады ты – дока,*

*У навуцы пойдзеш ты далёка*. **(Якуб Колас “Дарэктар”)**

**Падвядзенне вынікаў. Узнагароджанне каманд.**

**Заключнае слова настаўніка**

-Хацелася б верыць, што вам сёння было не толькі весела, але і цікава. Я вельмі спадзяюся, што навука беларускай мове не будзе вам зараз здавацца асабліва страшнай і цяжкай. Карыстайцеся мовай, вывучайце яе і, галоўнае, - не забывайце! Бо што ж мы за народ такі, які роднай мовы не ведае!

**Лідзія Полазава (вучань чытае верш)**

**Родная мова**

Вы паслухайце родную мову:

Жаўруковаю песняй звініць…

Колькі фарбаў, адценняў у слове!

Як пявуча ліецца-гучыць!

Васількамі, рамонкамі шэпча

У квяцістых, раздольных лугах.

Гулкім рэхам гамоніць у зарэччы,

Салаўінаю трэллю ў гаях.

То шчымліва, журботна галосіць,

То вясёлкай над борам плыве.

Так у госці ласкава запросіць,

Так бяседу гасцінна вядзе!

Хай жа іскрыцца сонцам вясеннім,

Спелым коласам нівы шуміць!

У карагодзе кружыць вясельным

Веру, мова мая – будзе жыць!

Мілагучная і ласкавая!

Не згубілася ў цемры вякоў.

Мой святы пасаг, мая спадчына –

Мова родная, мова бацькоў!

-Дзякуй вам за працу, поспехаў! Да сустрэчы!